અમદાવાદમાં મોડી રાત્રે શરુ થયેલા ધીમી ધારના આખી રાત થયેલા વરસાદના કારણે વટવા જીઆઈડીસી, વસ્ત્રાલ, ઓઢવ જેવા વિસ્તારોમાં પાણી ભરાયા હતા. આખરે તરસ્યા અમદાવાદમાં વરસાદ થતા લોકોએ હાસકારો અનુભવ્યો છે. શહેરના પશ્ચિમ વિસ્તાર સહિત અન્ય કેટલાક વિસ્તારોમાં ઝરમર-ઝરમર વરસાદ ચાલું જ છે. અમદાવાદ સહિત ઉત્તર ગુજરાતના અરવલ્લી, પાલનપુર સહિતના જિલ્લામાં પણ ગુરુવારે સામાન્ય વરસાદી ઝાપટાં પડ્યા હતા.